Precedent pentru magazinele online: atenție mare la promoții și la angajați

Justiția a decis că magazinul online Cel.ro trebuie să livreze televizoarele de 49 de lei anunțate într-o promoție pe site. Deși proprietarii și angajații companiei au încercat să dea vina pe o „eroare informatică”, cu o atitudine specifică magazinelor românești, Cel nu a reușit să scape. Detaliile cazului sunt aici. Eu am văzut discuția aici, dar nu mă așteptam ca acest caz să treacă de faza de scandal online.

Televizorul costa normal 2500 de lei și într-adevăr aveau o eroare pe site, chiar vizibilă în print screen-uri. O eroare de bază de date, de la cel care a introdus prețurile – mai mult ca sigur.

Cel.ro a greșit și mai mult pentru că a refuzat orice discuție privind această ofertă și a trimis un e-mail că toate comenzile sunt anulate și că pentru deraj oferă clienților un voucher de 5% pentru alte comenzi.

Ei bine, fără regrete sincere, fără un om care să știe să discute cu clienții, fără o atitudine corectă, Cel.ro va plăti o factură mult mai mare.

Într-un caz relativ similar, eMAG a livrat clienților produsele la prețul afișat pe site. Un mod mult mai politicos de a-și cere scuze.